**Gempa bumi Padang 2009** berskala 7.6 Mw berlaku pada pukul 17:16:10 waktu tempatan (10:16:10 UTC) 30 September 2009 berhampiran Kota Padang, Sumatera Barat, Indonesia. Badan Meteorologi, Klimatologi dan Geofisika Indonesia (BMKG) menyatakan titik gempa itu terletak di km 57 barat laut Pariaman di kedalaman 71 km. Kemudian disusuli gempa bumi kedua sebesar 6.2 pada skala Richter pada 5.38 petang berpusat di km 22 ke barat laut Pariaman di kedalaman 22 km. Pusat Amaran Tsunami Pasifik (PTWC) mengeluarkan amaran tsunami bagi Indonesia, India, Thailand dan Malaysia tetapi dibatalkan kemudian.

Laporan kerajaan mengesahkan 1,115 kematian, 1,214 cedera parah dan 1,688 cedera ringan. Manakala kira-kira 135,000 rumah rosak teruk, 65,000 sederhana rosak dan 79,000 rosak sedikit. Dianggarkan seramai 250,000 keluarga (1,250,000 orang) terjejas dengan gempa bumi ini melalui kehilangan tempat tinggal dan puncan pendapatan. Lapangan Terbang Antarabangsa Minangkabau turut ditutup sementara akibat kerosakan yang dialami.

Saiz sebesar ini pernah berlaku pada tahun 1906 di San Francisco, tahun 1935 di Quetta, tahun 2001 di Gujerat, dan tahun 2005 di Kashmir. Ketua Kemanusiaan Pertubuhan Bangsa-Bangsa Bersatu (PBB), John Holmes menyatakan 1100 terbunuh kerana 1000 bangunan runtuh termasuk hotel dan rumah di Padang. Rumah di Tasik Maninjau turut rosak kerana tanah runtuh setelah gempa bumi berlaku. Ada 3 gunung berapi di Sumatera Barat iaitu Gunung Merapi, Gunung Talang dan Gunung Tandikat.

Gempa bumi susulan
------------------

Dari 30 September hingga 2 Oktober 2009, lebih 389 gempa bumi susulan berlaku dengan skala 3.0 hingga 4.0 skala richter. Lebih 11,000 bangunan runtuh. Banyak gempa bumi susulan tidak tidak dirasakan penduduk. Ketua Bidang Maklumat Awal Gempa Bumi dan Tsunami, Badan Metereologi Klimatologi dan Geofisika (BMKG) Indonesia, Jaya Murjaya menyatakan tenaga dalam bumi dihabiskan melalui gempa bumi susulan. Cuma gempa dengan magnitud melebihi 5.5 disenaraikan di sini.

| Tarikh (TTTT-BB-HH) | Waktu (UTC) | Latitud | Longitud | Kedalaman | Magnitud |
| --- | --- | --- | --- | --- | --- |
| 2009-09-30 | 10:16:09 | 0.789° S | 99.961° E | 80 km (50 bt) | 7.6 (Mw) |
| 2009-09-30 | 10:38:54 | 0.717° S | 100.070° E | 104.2 km (65 bt) | 5.5 (Mw) |
| 2009-10-01 | 01:52:29 | 2.497° S | 101.540° E | 15 km (9 bt) | 6.6 (Mw) |
| 2009-10-01 | 02:20:31 | 2.465° S | 101.342° E | 10 km (6 bt) | 5.0 (Mw) |

Gegaran di Malaysia
-------------------

Beberapa bangunan di Kuala Lumpur dan Johor Bharu turut merasai gegaran selama beberapa minit. Tetapi tiada sebarang kerosakan dilaporkan berlaku. Pekerja dalam bangunan bergegas keluar demi keselamatan. Penyunting bahasa Inggeris Pertubuhan Berita Nasional Malaysia (Bernama), Muharyani Othman, yang sedang bertugas di tingkat satu, Wisma Bernama di Kuala Lumpur merasakan monitor komputernya tiba-tiba bergegar pada jam 6.16 petang. 300 penduduk Kondominium Pelangi Mall setinggi 14 tingkat, Kota Baharu, panik apabila mendapati rumah mereka bergoyang dan bergegar. Penyelia di Hotel Selesa di Johor Baharu turut merasai pening akibat gegaran.

Sebuah bangunan di Cyberjaya dilaporkan retak oleh Jabatan Bomba dan Penyelamat Selangor. 47 bangunan telah diperiksa setakat ini. Bangunan swasta masih belum membuat laporan kepada Kementerian Perumahan dan Kerajaan Tempatan Malaysia.

Pasukan bantuan
---------------

Pesuruhjaya Bantuan Kemanusiaan Kesatuan Eropah (EU), Karel De Gucht menyatakan Rm15.4 juta disalurkan kepada mangsa gempa.

Pasca gempabumi
---------------

### Krisis makanan

Ada stesen minyak menaikkan harga petrol. Kompas.com melaporkan bahawa kawasan Sungai Limau dan Geringging, Pariaman bakal dilanda krisis makanan. Ini kerana penduduk kawasan pantai dan kuala melarikan diri ke kawasan bukit. Sembahyang Jumaat pada 2 Oktober 2009 diadakan di Masjid Gantiang, Padang sahaja. Dinding masjid itu sendiri retak. Begitu juga dengan tempat air wuduk. Solat ghaib telah diadakan di Masjid Istiqlal, Jakarta bagi menolak bala.

### Warga Malaysia di Padang

Pengarah Jabatan Penuntut Malaysia di Indonesia Dr Junaidi Abu Bakar menyatakan 323 pelajar Malaysia di Padang akan ditempatkan ke kawasan selamat. Mereka dikumpulkan di Universiti Andalas, Padang. Bangunan Fakulti Kedoktoran dilaporkan runtuh. Stesen TV tempatan melaporkan banyak bangunan tinggi runtuh termasuk sebuah hotel selain ribuan rumah juga runtuh atau rosak akibat gempa pertama dan gempa kedua beberapa minit kemudian.

Pelajar Malaysia yang belajar di Fakulti Perubatan, Universiti Andalas menyaksikan air laut tiba-tiba surut dan jalan raya terbelah dua, bagaikan tsunami. Marwiza Abdul Ghani pernah menempuh 30 insiden gempa di Padang selama belajar di Padang.

Pasukan Smart dan Mercy Malaysia diterbangkan bagi menyalurkan bantuan. Keperluan utama ialah penjana kuasa elektrik. Helikopter Hercules milik Tentera Udara Diraja Malaysia akan membawa pelajar Malaysia pulang. Mereka ditempatkan sementara di Kolej 13 dan 17 UPM, Serdang.

Rujukan
-------

1. ↑  "Indonesia quake deaths pass 1000". BBC. 2009-10-01. Dicapai pada 2009-10-01.
2. 1 2 3  Number of fatalities in W Sumatra quake now 1,115 ANTARA News
3. ↑  "Magnitude 7.6 - SOUTHERN SUMATRA, INDONESIA". USGS. 2009-09-30. Dicapai pada 2009-09-30.
4. ↑  Indonesia: Earthquake Situation Report No. 14 ReliefWeb
5. ↑  Padang Airport reopened for commercial flights ANTARA News
6. ↑  Gempa bumi gegar Padang Harian Metro
7. ↑  "Magnitude 5.5 - Southern Sumatra, Indonesia: 2009 September 30 10:38:54 UTC" Earthquake Hazards Program, USGS, dicapai 1 Oktober 2009
8. ↑  Gempa Bumi Kuat Di Indonesia, Bangunan Di Semenanjung Turut Bergegar
9. ↑  Bangunan Retak Akibat Gempa Selamat Diduduki
10. ↑  Gempa Padang : 75 Orang Disahkan Mati Setakat Ini
11. ↑  Pelajar Lari Lintang Pukang Kerana Takut Tsunami
12. ↑  Detik Cemas Penuntut Malaysia Di Padang
13. ↑  [Berita Harian]

| * l
* b
* s
Gempa bumi di Indonesia |
| --- |
| Abad ke-20 | 
* Bali 1979

 |
| 2000-an | 
* Lautan Hindi 2004
* Sumatera Mac 2005
* Yogyakarta Mei 2006
* Jawa Julai 2006
* Bengkulu 2007
* Sumatera 2009

 |
| 2010-an | 
* Kepulauan Obi April 2010
* Sumatera Oktober 2010
* Jawa 2017
* Lombok Julai 2018
* Lombok 5 Ogos 2018
* Lombok 19 Ogos 2018
* Sulawesi 2018

 |
| 2020-an | 
* Jawa Timur Mei 2021
* Sulawesi Barat 2021
* Sumatera 2022

 |